open-index/open-wikipedia-markdown huggingface dataset:
იოანე სკოტუს ერიუგენა

**იოანე სკოტუს ერიუგენა** (დ. 810 — გ. 877) ― შუა საუკუნეების ირლანდიელი ფილოსოფოსი, პანთეისტური ხასიათის ფილოსოფიური სისტემის შემქმნელი. ნეოპლატონიზმი გაიაზრა რაციონალიზმის ნიადაგზე. ძირითადი ნაშრომია „ბუნების დაყოფის შესახებ“ (867). პანთეიზმის გამო ებრძოდა კათოლიკურ ეკლესიას.

## ლიტერატურა
**გოგიბერიძე მ.*, რჩეული ფილოსოფიური თხზულებები, ტ. 3, თბილისი, 1972

## რესურსები ინტერნეტში
კატეგორია:დაბადებული 810
კატეგორია:გარდაცვლილი 877
კატეგორია:შუა საუკუნეების ფილოსოფოსები
კატეგორია:ირლანდიელი ფილოსოფოსები
კატეგორია:ნეოპლატონისტები
იოანე ღაზელი

**იოანე ღაზელი** ― VI საუკუნის I ნახევრის ბიზანტიელი მწერალი. ჩვენამდე მოღწეულია მისი პოემა „ღამის აბანოს ხოტბა“. პოემა შეიცავს 703 ჰეგზამეტრულ ტაეპს და იყოფა ორ წიგნად. თითოეულ ნაწილსწამძღვარებული აქვს იამბური ტრიმეტრით გამართული შესავალი.

## ლიტერატურა
კატეგორია:ბიზანტიელი მწერლები
კატეგორია:დაბადების წელი უცნობია
კატეგორია:გარდაცვალების წელი უცნობია
სსრ კავშირის საბჭოების II ყრილობა

**სსრკ მუშათა, გლეხთა და არმიის დეპუტატთა საბჭოების II ყრილობა** () — სსრ კავშრის საბჭოების რიგით მეორე ყრილობა, მიმდინარეობდა 1924 წლის 26 იანვარი - 2 თებერვალს მოსკოვში. ესწრებოდა 2124 დელეგატი (1540 გადამწყვეტი და 584 სათათბირო ხმით).

## ისტორია
დღის წესრიგი: საბჭოთა მთავრობის მოღვაწეობა (ლ. კამენევი); სსრკ კონსტიტუციის დამტკიცება (ა. ენუქიძე); სსრ ბიუჯეტი (მ. ვლადიმიროვი); ცენტრალური სასოფლო-სამეურნეო ბანკის შექმნა (ა. ციურუპა); სსრკ-ის ცაკის შექმნა — კავშირის საბჭოს არჩევნები და ეროვნებათა საბჭოს დამტკიცება.

ყრილობის მუშაობა მიმდინარეობდა ვ. ლენინის გარდაცვალებასთან დაკავშირებული გლოვის დღეებში, მის ხსოვნას მიეძღვნა პირველი სხდომა. ლენინის „ანდერძისა“ და მისი შესრულების შესახებ სიტყვით გამოვიდნენ ი. სტალინი, კ. ვოროშილოვი, მ. კალინინი, ნ. კრუპსკაია, ა. ლუნაჩარსკი, კ. ცეტკინი, სსრკ მთავრობის წევრები, მუშათა, გლეხთა და ინტელიგენციის წარმომადგენლები. ყრილობამ მიიღო მიმართვა „მშრომელი კაცობრიობისადმი!“. 21 იანვარი გამოცხადდა გლოვის დღედ, გადაწყდა მავზოლეუმის აგება წითელ მოედანზე, ვ. ლენინის ძეგლების დადგმა მოკავშირე რესპუბლიკების დედაქალაქებში, აგრეთვე ლენინგრადში. პეტროგრადს ეწოდა ლენინგრადი. ყრილობამ მოიწონა მოხსენება სსრკ მტავრობის მუშაობის შესახებ, დაამტკიცა სსრკ კონსტიტუცია, რომლის მიხედვითაც ცაკი შედგებოდა 2 პალატისაგან: კავსირის საბჭოში აირჩიეს 414 წევრი და 220 კანდიდატი, ეროვნებათა საბჭოში — 100 წევრი (70 — რსფსრ, 5 — უკრაინის სსრ, 5 — ბელორუსიის სსრ, 20 — ამიერკავკასიის სფსრ). მიიღეს დადგენილება საფინანსო პოლიტიკის შესახებ, დაარსდა ცენტრალური სასოფლო-სამეურნეო ბანკი.

## ლიტერატურა
*
ალექსანდრა პანოვა

**ალექსანდრა ალექსანდრეს ასული პანოვა** (; დ. 2 მარტი, 1989) — რუსი ჩოგბურთელი.

2012 წლის 30 ივლისს ერთეულებს შორის მიაღწია თავისი კარიერის საუკეთესო მაჩვენებელს, როდესაც გახდა მსოფლიო რეიტინგის 71-ე ნომერი. 2016 წლის 18 იანვარს წყვილთა შორის გადავიდა მსოფლიო რეიტინგის 38-ე ადგილზე.

პანოვას მოგებული აქვს WTA-ს ტურის შვიდი ტურნირი. „ITF Circuit“-ზე წყვილებში მოგებული 16 ტიტულიდან, ორი მოიგო საკუთარ დასთან, ოლგა პანოვასთან ერთად.

## რესურსები ინტერნეტში
* ჩოგბურთის საერთაშორისო ფედერაცია

კატეგორია:დაბადებული 2 მარტი
კატეგორია:დაბადებული 1989
კატეგორია:რუსი ჩოგბურთელები
კატეგორია:ცოცხალი ადამიანები
აფხაზეთის საბჭოების ყრილობები

**სრულიად აფხაზეთის საბჭოების ყრილობები** — აფხაზეთის სსრ/ასსრ-ის სახელმწიფო ხელისუფლების უმაღლესი საკანონმდებლო ორგანო 1921-1938 წლებში.

აფხაზეთის საბჭოების ყრილობების ჩატარების თარიღები:

*აფხაზეთის საბჭოების I ყრილობა გაიმართა 1922 წლის 12 — 17 თებერვალს. 
**საგანგებო ყრილობა გაიმართა 1922 წლის 28 ნოემბერს.
*აფხაზეთის საბჭოების II ყრილობა გაიმართა 1923 წლის 21 — 24 დეკემბერს.
*აფხაზეთის საბჭოების III ყრილობა გაიმართა 1925 წლის 26 მარტ — 1 აპრილს.
*აფხაზეთის საბჭოების IV ყრილობა გაიმართა 1927 წლის 5 — 7 მარტს.
*აფხაზეთის საბჭოების V ყრილობა გაიმართა 1929 წლის 1 — 7 აპრილს.
*აფხაზეთის საბჭოების VI ყრილობა გაიმართა 1931 წლის 4 — 11 თებერვალს.
*აფხაზეთის საბჭოების VII ყრილობა გაიმართა 1935 წლის 2 — 7 იანვარს.
*აფხაზეთის საბჭოების VIII ყრილობა გაიმართა 1936 წლის 12 — 13 ნოემბერსა და 1937 წლის 30 ივლის — 2 აგვისტოს.

## ლიტერატურა
*
*газ. «Советская Абхазия», №2 (4047), 2 января, 1935

## სქოლიო
0
სამირა ეფენდი

**სამირა ეფენედი** (; დ. 17 აპრილი, 1991), ასევე ცნობილი როგროც „ეფენდი“ — აზერბაიჯანელი მომღერალი. 2021 წელს წარადგინა აზერბაიჯანი ევროვიზიის კონკურსზე, სიმღერით „Mata Hari“.

## კარიერა 
### ადრელი კარიერა 
ეფენდის განსაკუთრებული პოპულარობა სამშბოლო მოუტანა შემდეგ კონკურსებში მონაწილეობამ: „Yeni Ulduz“ (2009), „Böyük Səhnə]“ (2014) და „The Voice of Azerbaijan“ (2015-2016; დაიკავა მესამე ადგილი). 2019 წელს ეფენდიმ წარადგინა კონკურსზე „ნურსულთნის ხმა“. ეს იყო ფესტივალი რომელიც 2019 წელს, ყაზახეთის დედაქალაქ ნურ-სულთანში გაიმართა.. 2019 წელს კვლავ მონაწილეობდა ევროვზიის შესარჩევ კონკურსში სადაც ერთ-ერთ ფავორიტად მიიჩნედა. მიუხედავად ამისა დამარცხდა ჩინგიზ მუსტაფაევთან, რომელიც შეირჩია აზერბაიჯანის წარმომადგენლად ევროვიზიაზე.

### 2020–დღემდე: ევროვიზია 
2020 წლის 28 თებერვალს აზერბაიჯანულმა ტელევიზია „İctimai Television“-მ დაანონსა რომ სამირა წარადგენა აზერბაიჯანს როტერდამში, 2020 წლის ევროვიზიის კონკურსზე, სიმღერით „Cleopatra“.

თავისუფალ დროს ეფენდი მართავს საკუთარ ტკბილეულის ბუტიკს, სახელწოდებით „Efendi Sweet“. ონლაინ ინსტაგრამის მაღაზია ყიდის სხვადასხვა სახის ტკბილეულს, მათ შორის ნამცხვრებსა და ეკლერებს.

ეფენდი გამოკვეთილად უჭერდა მხარს აზერბაიჯანს 2020 წლის მთიანი ყარაბაღის ომის დროს. Instagram-ზე აქვეყნებდა აზერბაიჯანის მხარდამჭერ პოსტებს, მათ შორის აზერბაიჯანის პრეზიდენტ, ილჰამ ალიევთან ერთად გადაღებულ ფოტოსურათს.

## სქოლიო
კატეგორია:აზერბაიჯანელი ქალი მომღერლები
კატეგორია:ევროვიზიის კონკურსანტები
კატეგორია:ცოცხალი ადამიანები
კატეგორია:ბაქოში დაბადებულები
ბუტოვო

მინი|200პქ| მარჯვნივ|სამხრეთი ბუტოვო
**ბუტოვო** () — ისტორიული ადგილი მოსკოვის წრიული საავტომობილო გზის (МКАД) სამხრეთით. აერთიანებს მოსკოვის ორ რაიონს: ჩრდილოეთ და სამხრეთ ბუტოვოს ქალაქის სამხრეთ-დასავლეთ ადმინისტრაციულ ერთეულში. 

## გეოგრაფია და ჰიდროგრაფია
ბუტოვო მდებარეობს მოსკოვის ყველაზე მაღალ ადგილას (აბსოლუტური სიმაღლე 260 მ-მდე). ბუტოვოს ტყიდან (სიმაღლე 228 მ.) ყოფილ სააგარაკე დასახლება — ბუტოვოსკენ მიემართება დაღმართი. ბუტოვოს ტერიტორიაზე წყლის სისტემების დიდი რაოდენობა. მდინარეები: ბიტცა (მიედინება რაიონის ტერიტორიაზე ჩრდილო-დასავლეთიდან სამხრეთ-აღმოსავლეთით), გვოზდიანკა (ქმნის წყალსაცავების კასკადს), ლოპენკა, კორიუშკა (თავისი წყალსაცავთა კასკადით), მოვია, ციგანკა (მდ.სოსენკას შენაკადი), ჩეჩიორკა და მისი მარცხენა შენაკადი, რამდენიმე წყალსაცავი. მათ შორის, სამი ბოტანიკური ბაღის — ვილარის ტერიტორიაზეა.

## ეკოლოგია
ხელსაყრელი ეკოლოგიური სიტუაცია განპირობებულია სამრეწველო საწარმოების სიმცირით. (რაიონის აღმოსავლეთ ნაწილში ფუნქციონირებდა ბუტოვოს კომბინატი და ქიმიური ქარხანა, რომელიც ამჟამად არ მუშაობს).

## დასახელება
ბუტოვოს გაჩერებას სახელი მიენიჭა სოფ.ბუტოვოსგან, რომლის ირგვლივაც გაშენდა დასახლება ბუტოვო. ის 1984-1985 წწ. შევიდა მოსკოვის შემადგენლობაში და მისცა დასახელება ქალაქის ორ თანამედროვე რაიონს — ჩრდილოეთ და სამხრეთ ბუტოვოს. სოფელი ბუტოვო აგრძელებდა არსებობას მოსკოვის რაიონის ტერიტორიაზე და 2019 წელს მიიღო დაბის სტატუსი (განსხვავდება დაბა ბუტოვოსგან, რომელიც მოსკოვის შემადგენლობაში შედის).

## ისტორია
## ღირსშესანიშნაობები
* რუსეთის წამლების და არომატული მცენარეების სამეცნიერო-კვლევითი ინსტიტუტი (ВИЛА́Р)
* ბოტანიკური ბაღი — ვილარი (დაარსდა 1951 წელს).
* მოსკოვის დიდმოწამე პარასკევას ტაძარი (კაჩალოვო)
* მოსკოვის ქრისტეშობის ტაძარი (ჩერნოვო)
* ღვთისმშობლის ხატის ზეციური სასწაულის ტაძარი (ზახარინო)
* ტაძარი წმინდა მეომარ თედორე უშაკოვის პატივსაცემად.
* ბუტოვოს პოლიგონი, სადაც 1930-1950 წწ. დახვრიტეს 20 ათასზე მეტი ადამიანი. მის მახლობლად 2004-2007 წლებში აღიმართა ახალწამებულთა და რუს აღმსარებელთა ბუტოვოს ტაძარი.

## გალერეა
;ჩრდილოეთ ბუტოვო

Метро Бульвар Дмитрия Донского 01.jpg|მეტროს სადგური „დიმიტრი დონელის ბულვარი“
Panorama of North Butovo.jpg|რაიონის პანორამა
Park along the Bitsa River in North Butovo, Moscow.jpg|ბუტოვოს პარკი
Северное Бутово. Дорога среди сосен. Осень 2005.jpg|ბუტოვოს ტყეპარკი

;სამხრეთ ბუტოვო

Butovskaya line Moscow Metro terminus.JPG|მოსკოვის მეტროს ბუტოვოს ხაზის დასასრული (მეტროს სადგური „ბუნინის ხეივანი“) და ჩერნოვოს ტბორები
Южное Бутово (31).JPG|მეტროს სადგური „სკობელევის ქუჩა“
Butovo kadyrova str.JPG|მეტროს სადგური „ბუნინის ხეივანი“
Moscow, South Butovo, Gavrikovskie ponds.jpg|გავრიკოვოს ტბორები
Moscow, South Butovo, Chernevsky Pond at dusk (131309541).jpg|ჩერნიოვოს ტბორი
Замерзший пруд в Южном Бутово - panoramio (1).jpg|გაყინული ტბორი
Pam_heroes_wow_in_south-butovo.jpg|დიდი სამამულო ომის გმირთა მემორიალი ყოფილ სოფელ ჩერნიოვოში

## სქოლიო
კატეგორია:მოსკოვის ისტორიული ადგილები და რაიონები
იობელისი

**იობელისი** — რქისაგან დამზადებული ძველი ჩასაბერი საკრავი. სულხან-საბა ორბელიანის განმარტებით „საყვირია მოკეცილი“. მოიხსენიება „დაბადების“ ქართულ თარგმანში. სტვირსა და ქნარზე დამკვრელთა წარმომავლობას კაენის შთამომავალ იუბალს უკავშირებენ. შესაძლოა, „ნესტუნი იობელისნი“ იუბალისეულ ჩასაბერ საკრავებს აღნიშნავდეს.

## ლიტერატურა 
* 
* 

## სქოლიო 
კატეგორია:ჩასაბერი საკრავები
იონა (მთავარეპისკოპოსი)

**იონა** — ქართლის ეპის­კო­პო­სი დაახლოებით V საუკუნის 20-იან წლებში. „მოქცევაჲ ქართლისაჲს“ მიხედვით, მისი ეპისკოპოსობის დროს „დაეცა ქვემოჲ ეკლესიაჲ. და იონა მოიცვალა გარეუბნისა ეკლესიასა და სუეტი იგი ცხოველი თანა-წარმოიღო“. იონას ეპისკოპოსობა არჩილ I-ის მეფობის პერიოდს უკავშირდება.

## სქოლიო 
კატეგორია:მცხეთის მღვდელთმთავრები
სსრ კავშირის საბჭოების V ყრილობა

**სსრკ საბჭოების V ყრილობა** () — სსრ კავშრის საბჭოების რიგით მეხუთე ყრილობა, მიმდინარეობდა 1929 წლის 20-28 მაისს მოსკოვში. ესწრებოდა 1675 დელეგატი გადამწყვეტი და 884 სათათბირო ხმით. მათ შორის მუშა 56,4%, გლეხი 24,8%, მოსამსახურე 18,8%.

## ისტორია
დღის წესრიგი: სსრკ მთავრობის საანგარიშო მოხსენება (ა. რიკოვი); სახალხო მეურნეობის განვითარების I ხუთწლიანი გეგმა (გ. კრიჟანოვსკი), მრეწველობის განვითარების გეგმის შესახებ (ვ. კუიბიშევი). სოფლის მეურნეობის აღმავლობისა და სოფლად კოოპერატიული მშენებლობის შესახებ (მ. კალინინი); სსრკ ცაკის არჩევნები.

ყრილობამ მოიწონა საბჭოთა მთავრობის საგარეო და საშინაო პოლიტიკა, ღონისძიებები, მიმართული ქვეყნის ინდუსტრიალიზაციისა და სოფლის მეურნეობის სოციალისტური რეკონსტრუქციის სწრაფი ტემპების უზრუნველყოფისაკენ; დაავალა მთავრობას მაქსიმალური ყურადღება მიეპყრო კულტურული საკითხებისადმი და მიეღწია სავალდებულო დაწყებითი სწავლების განხორციელებისათვის, წერა-კითხვის უცოდინარობის ლიკვიდაციისათვის, საერთო და პროფესიულ-ტექნიკური განათლების დონის ააღლებისათვის, მშრომელთა რიგებიდან გამოსული სპეციალისტებისა და სამეცნიერო კადრების მომზადებისათვის. ყრილობამ მიღებული ხუთწლიანი გეგმა დაახასიათა, როგორც „სახალხო მეურნეობის სოციალისტური რეკონსტრუქციის გაშლილი პროგრამა“. აღინინშნა, რომ სოფლის მეურნეობის აღდგენა ძირითადად დამთავრდა, მაგრამ სოფლის მეურნეობის ძირითადი დარგის ზრდის ტემპი (განსაკუთრებით მარცვლეულის) შენელებულია. სოფლის მეურნეობის განვითარებაში არის შეუსაბამობა მრეწველობასთან, რაც სოციალისტური გარდაქმნების გზაზე სერიოზულ დაბრკოლებებს ქმნის. საბჭოთა ორგანოებს და მთავრობას დაევალათ მხარი დაეჭირათ სოფლების კოლექტიურ მეურნეობაზე გადასვლისათვის, დაეძლიათ კულაკების წინააღმდეგობა. ამასთან ერთად, უნდა გატარებულიყო ღონისძიებანი ინდივიდუალურ, ღარიბ და საშუალო მეურნეობათა აღმავლობისათვის. მოიწონეს ცაკის დადგენილებები ერთიანი სასოფლო-სამეურნეო გადასახადის შესახებ, მოსავლიანობის ზრდის თაობაზე, ღონისძიებანი საბჭოთა მეურნეობის დაკოლმეურნეობების განმტკიცებისათვის; დაისახა ღონისძიებანი საკოლმეურნეო მოძრაობის გაშლისათვის.

ყრილობამ აირჩია სსრკ-ის ცაკი 889 კაცის შემადგენლობით (587 წევრი და 302 კანდიდატი). კავშირების საბჭში შევიდა 451 კაცი და 239 კანდიდატი, ეროვნებათა საბჭოში — 136 წევრი და 63 კანდიდატი.

## ლიტერატურა
*
ირანული ბაზი

**ირანული ბაზი** () — საზოგადოებრივი მწერი სიფრიფანაფრთიანების რიგის ფუტკრისებრთა ოჯახისა. მკერდი და მუცელი მორიგეობით თეთრი და შავი ბუსუსებისაგან შემდგარი განივი ზოლებითაა დაფარული. თავი, ულვაშები და მუცელი შავია. გადაშენების გზაზე მდგომი სახეობაა. გაველიანებული მთის მდელოების ყვავილოვან მცენარეთა დამამტვერიანებელია. ირანული ბაზი ერთ-ერთი უძველესი, მთებში გავრცელებულ ბაზთა ჯგუფის წარმომადგენელია. სახეობა კავკასიის სუბენდემს წარმოადგენს, მაგრამ იშვიათად გვხვდება. საქართველოში ბინადრობს აღმოსავლეთ და დასავლეთ, ასევე სამხრეთ რეგიონებში. გავრცელებულია დიდ და მცირე კავკასიონზე, დაღესტანში, სომხეთის მთიანეთში, ჩრდილო-აღმოსავლეთ თურქეთში, ჩრილო-დასავლეთ ირანში, გვხვდება სუბალპურ მდელოებზე ზღვის დონიდან 2000–2500 მ სიმაღლეზე. იზამთრებენ იმაგოები. მაისის თვეში თავდაპირველად მდედრები ვრცელდებიან. მდედრი და მამრი ინდივიდები ფრენენ აგვისტოს ბოლომდე. უმთავრესად იკვებებიან მრავალყვავილოვანი მცენარეების ყვავილის მტვრითა და ნექტრით, თუმცა უპირატესად რთულყვავილოვნებს ეტანებიან, რომელთაც ამტვრიანებენ. შეტანილია საქართველოს „წითელ ნუსხაში“.

## სქოლიო 
კატეგორია:ბაზი
იმაგო

[მინი|[ჭიჭინობელასებრნი|ჭიჭინობელას გარდაქმნა ნიმფიდან იმაგოდ.]]
**იმაგო** ( — სახე, გამოსახულება) — მწერების ინდივიდუალური განვითარების საბოლოო (დეფინიტიური) სტადია. ამ სტადიაზე მწერებს აქვთ კარგად განვითარებული ფრთები, სასქესო დანამატები მუცლის ბოლოზე და სხვ., ერთდღიურებისა რამდენიმე საათია, ბუდოსნებისა — წუთები, ზოგიერთი ხოჭო (ცხვირგრძელები და შავტანიანები) იმაგოს სტადიაში 2–3 წელს ცხოვრობს, დედა ფუტკარი — 5 წლამდე, დედოფალი ჭიანჭველები — 15 წლამდე.

ერთდღიურებს, სხვა მწერებისგან განსხვავებით, ახასიათებთ გარეგნულად ერთმანეთისგან მცირედ განსხვავებული ორი სტადია: განვითარება დამთავრებული მატლიდან გამოდის სქესმოუმწიფებელი სუბიმაგო, რომელიც კანს იცვლის და სქესმწიფე იმაგოდ გარდაიქმნება.

## იხილეთ აგრეთვე 
* მეტამორფოზი

## სქოლიო 
კატეგორია:ენტომოლოგია
კატეგორია:ბიოლოგიური განვითარება
ირანული შავტუხა

**ირანული შავტუხა**, *ირანული ხავერდულა*

საშუალო ზომის მოშავო-ყავისფერი პეპელაა, რომლის ზედაპირი ხავერდისებურია. ზედა ფრთების გარეთა ზედა კუთხეში ორი თეთრარშიიანი თვალუკი შეიმჩნევა; დანარჩენი გამყოლი თვალუკები კი თანდათან რედუცირდება და ქრება. ასეთივე თვალუკები ემჩნევა ქვედა ფრთების გარეთა კიდეზეც. ქვესახეობა , რომელიც ძირითადად მცირე კავკასიონზე, სამხრეთ საქართველოსა და სომხეთის მთიანეთში გვხვდება, ფრენს სუბალპურ და ალპურ მდელოებზე 1900–2000 მეტრიდან 3500 მეტრამდე.

## სქოლიო 
კატეგორია:ნიმფალიდისებრნი
ანუშ ბეგლოიანი

**ანუშ ბეგლოანი** (დ. 31 ივლისი, 1969, ერევანი, სომხეთის სსრ, სსრკ) — სომეხი ფიზიკოსი და პოლიტიკოსი. 2018 წლიდან არის სომხეთის ეროვნული კრების წევრი პოლიტიკური პარტია „საზოგადოებრივი კონტრაქტიდან“. კრების წევრად აირჩიეს 2018 წელს.

## ბიოგრაფია 
### ადრეული ცხოვრება 
ანუშ ბეგლოანი დაიბადა 1969 წლის 31 ივლისს ერევანში, სომხეთის საბჭოთა სოციალისტურ რესპუბლიკაში.

### განათლება 
ანუშ ბეგლოანი სწავლობდა ფიზიკას ერევნის სახელმწიფო უნივერსიტეტში, რომელიც 1991 წელს დაამთავრა. 1995 წელს გახდა სომხეთის ამერიკული უნივერსიტეტის ბიზნეს ადმინისტრირების მაგისტრი.

### პროფესიული კარიერა 
ბეგლოანი მთელი თავისი კარიერის განმავლობაში დასაქმებული იყო სხვადასხვა უცხოურ და საერთაშორისო ორგანიზაციებში, მათ შორის აშშ-ის საერთაშორისო განვითარების სააგენტოში (USAID), მსოფლიო ბანკსა  და გაეროს ლტოლვილთა უმაღლეს კომისარიატში. და სომხურ-ბრიტანული მეგობრობის ჯგუფის წევრი. 2019 წლის ნოემბრიდან არის „შავი ზღვის ეკონომიკური თანამშრომბლოის საპარლამენტო ასამბელის“ ვიცე-პრეზიდენტი. არის საპარლამენტო ფრაქცია „ჩემი ნაბიჯი ალიანსის“ წევრი. 2021 წლის რიგგარაშე არჩევნების დროს კვლავ იქნა არჩეული სომხეთის ეროვნული კრების წევრად.

## პირადი ცხოვრება 
ანუშ ბეგლოანი დაქორწინებულია. ჰყავს ორი შვილი.

## სქოლიო
კატეგორია:სომხეთის VII მოწვევის ეროვნული კრების წევრები
კატეგორია:სომეხი ფიზიკოსები
კატეგორია:ცოცხალი ადამიანები
კატეგორია:ერევანში დაბადებულები
სულეიმან კერიმოვი

**სულეიმან კერიმოვი** (რუს. Сулейма́н Абусаи́дович Кери́мов) (დ. 12 მარტი, 1966, დერბენტი, დაღესტნის ასსრ, რსფსრ, სსრკ) — მეწარმე და პოლიტიკოსი, რუსეთის ერთ-ერთი უმდიდრესი ადამიანი, რუსეთის პარლამენტის სენატის წევრი დაღესტნის რესპუბლიკიდან (2008 წლიდან), რუსეთის ფედერაციის სახელმწიფო დუმის დეპუტატი 1999-2007 წლებში.

„კომერსანტის“ ვერსიით, 2020 წლის მონაცემებით, კერიმოვი შევიდა რუსეთის მეწარმეების ტოპ ათეულში.

## ბიოგრაფია
სულეიმან კერიმოვი, ეროვნებით ლეზგი, დაიბადა 1966 წლის 12 მარტს დერბენტში. მამა — იურისტი, დედა — ბუხჰალტერი. ჭაბუკობაში გატაცებული იყო ძიუდოთი, იყო არაერთგზის ჩემპიონი სხვადასხვა პირველობებსა და მათემატიკურ ოლიმპიადებზე, აქვს პირველი სპორტული თანრიგი ჭადრაკში. 1989 წელს დაამთავრა დაღესტნის სახელმწიფო უნივერსიტეტი. 

1989-1995 წლებში მუშაობდა ელექტრო-მრეწველობის სამინისტროს ქარხანა „ელტავში“ დაწყებული ეკონომისტიდან, დამთავრებული გენერალური დირექტორის მოადგილემდე ეკონომიკის საკითხებში. 1995 წლიდან კომპანია „საიუზ-ფინანსის“ (მოსკოვი) გენერალური დერექტორია. 1997 წლიდან ეწეოდა სამეცნიერო საქმიანობას. 1999 წელს იყო ავტონომიური არაკომერციული ორგანიზაცია „კორპორაციის საერთაშორისო ინსტიტუტის“ დირექტორის მოადგილე.
დაჯილდოვებულია მეგობრობის ორდენით.

## საფეხბურთო კლუბი „ანჟი“
2011 წლის იანვრიდან ქერიმოვი გახდა მაჰაჩყალის საფეხბურთო კლუბ „ანჟის“ მფლობელი. მის დროს გუნდმა შეიძინა ისეთი ცნობილი მოთამაშეები, როგორებიც არიან: რობერტო კარლოსი („კორინთიანსი, სან-პაულუ“), იური ჟირკოვი (ლონდონის „ჩელსი“), სამუელ ეტო’ო („ინტერნაციონალე“, მილანი) და დაიქირავა ცნობილი ნიდერლანდელი მწვრთნელი გუს ჰიდინკი.

2013 წელს, კლუბის განვითარების ახალი გრძელვადიანი სტრატეგიის შემუშავების ფარგლებში, წლიური ბიუჯეტის 180 მლნ-დან 50-70 მლნ დოლარამდე შემცირების გადაწყვეტილება მიიღეს. უმეტესობა ძვირადღირებული უცხოელი ვარსკვლავები გაყიდეს და კლუბმა უპირატესობა მიანიჭა ახალგაზრდა, რუს მოთამაშეებს.

„ანჟის“ დაფინანსებასთან ერთად კერიმოვმა მაჰაჩყალის ახლოს ააშენა თანამედროვე საფეხბურთო სტადიონი „ანჟი არენა“, რომელიც 30 ათას მაყურებელზეა გათვალიწინებული და ფუნქციონირებს ბავშვთა საფეხბურთო აკადემია „ანჟი“.

## ქველმოქმედება
2007 წელს სულეიმან კერიმოვმა ჩამოაყალიბა საქველმოქმედო ფონდი „Suleyman Kerimov Foundation“. 

კერიმოვის მხარდაჭერით 2022 წლის ივლისში დერბენტში დამთავრდა ნიზამი განჯელის სახელობის პარკის რეკონსტრუქცია, ასევე მუზეუმის, ბიბლიოთეკის, სამეთვალყურეო კოშკის, საბავშვო ქალაქის მშენებლობები. გაიხსნა რუსეთში ყველაზე დიდი ფერად-მუსიკალური შადრევანი

## რესურსები ინტერნეტში
*საქველმოქმედო ფონდი
*https://ria.ru/20070510/65224491.html

## სქოლიო
კატეგორია:დაბადებული 12 მარტი 
კატეგორია:დაბადებული 1966 
კატეგორია:დაღესტნის სახელმწიფო უნივერსიტეტის კურსდამთავრებულები 
კატეგორია:რუსეთის მილიარდერები 
კატეგორია:რესეთის ფედერაციის სახელმწიფო დუმის დეპუტატები
კატეგორია:ცოცხალი ადამიანები
უილიამ კერტისი

**უილიამ კერტისი** (; დ. 11 იანვარი, 1746, ალტონი — გ. 7 ივლისი, 1799, ლონდონი) — ინგლისელი ბოტანიკოსი და ენტემოლოგი, ლონდონის ლინეს საზოგადოების წევრი.

მისი სტანდარტული საავტორო ბოტანიკური შემოკლებაა **Curtis**.

დაიბადა 1746 წლის 11 იანვარს ალტონში (ჰემფშირი), კვაკერების ოჯახში. ადრეულ წლებში მუშაობდა აფთიაქარად ლონდონში. 1789 წელს დააფუძნა ბოტანიკური ბაღი, სადაც კითხულობდა ლექციებს. 1787 წელს დააარსა საკუთარი ჟურნალი „Curtis’s Botanical Magazine“, რომელიც დღემდე გამოიცემა და ითვლება ერთ-ერთ უძველეს ბოტანიკურ ჟურნალად მსოფლიოში.

უილიამ კერტისი გარდაიცვალა 1799 წლის 7 ივლისს, ლონდონში, 53 წლის ასაკში.

## ნაშრომები 
* 
*Collecting and Preserving Insects, Editura George Pearch, Londra 1771[1]
*Flora londinensis, 6 volume, Editura B.White & Son, Londra 1775-1798
*History of the Browntail Moth (1782)
*Practical observations on the British grasses (1790)
*An Abridgement of the Flora londinensis (1792)
*Lectures of Botany, vol. 1, editat post mortem de ginerele său Samuel Curtis (1803)
*Lectures of Botany, vol. 2, editat post mortem de ginerele său Samuel Curtis (1805)

## ლიტერატურა 
* Кертис, Вильям // Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907

## რესურსები ინტერნეტში
* 
* 

## სქოლიო
კატეგორია:ინგლისელი ბოტანიკოსები
კატეგორია:ინგლისელი მიკოლოგები
კატეგორია:ინგლისელი ენტემოლოგები
Boletus betulicola

***Boletus betulicola*** — სოკოს სახეობა ბოლეტუსის გვარისა. მიჩნეულია დათვისსოკოს () დამოუკიდებელ სახეობად ან ფორმად. 

კარგის ხარისხის საჭმელი სოკოა. მიკორიზას ქმნის არყთან. ფართოდაა გავრცელებული ჩრდილოეთ ნახევარსფეროს ზომიერ სარტყლებში.

სოკო პირველად აღწერა რუსმა მიკოლოგმა ბორის ვასილკოვმა 1948 წელს როგორც *Boletus edulis* var. *betulicola*. მიმდინარე ბინომიალური სახელწოდება მიანიჭეს ალბერტ პილატმა და აურელ დერმეკმა 1974 წელს.

**სამეცნიერო სინონიმები**:

*  
* 
* 

## აღწერა 
ქუდის დიამეტრი — 5-15 სმ, თავიდან ბალიშისებრი, შემდეგ უფრო ბრტყელი. კანი გლუვი ან ოდნავ დანაოჭებული, ბრწყინავი, მოთეთრო-ჟანგმიწისფერი ან ღია-ყვითელი ფერის, ზოგჯერ მთლიანად თეთრი.

რბილობი — თეთრი, მყარი, გაჭრისას ფერს არ იცვლის, სასიამოვნო სოკოს სუნით.

ფეხის სიგრძე — 5-12 სმ, სისქე — 2-4 სმ, კასრისებრი, მთლიანი, მოთეთრო-ყავისფერი. ზედა მხარეს ახასიათებს თეთრი ბადე.

ჰიმენალური შრე — თეთრი, შემდეგ ღია-ყვითელი, თავისუფალი ან ვიწროდ შეზრდილი, მილაკების ზომა 1-2,5 სმ, ფორები მომრგვალო, წვრილი.

სპორების მტვერი — ყავისფერი, სპორები 15 × 5 მკმ, თითისტარისებრი, გლუვი.

## ეკოლოგია და გავრცელება 
მიკორიზას ქმნის არყთან. იზრდება ფოთლოვან ტყეებში, ტყისა და გზის პირებთან, ერთეულებად ან ჯგუფებად. ფართოდაა გავრცელებული ჩრდილოეთ ნახევარსფეროს ზომიერ სარტყლებში. 

**სეზონი:** ზაფხულიდან შემოდგომამდე.

## კვებითი ღირებულება 
კარგი ხარისხის საჭმელი სოკოა. იხმარება ახალი, გამხმარი, დამწნილებული და დამუჟუჟებული. გარდა ამისა, სოკოს ხმარობენ წვნიანი კერძების მოსამზადებლად, აგრეთვე შესაძლებელია გაყინვა.

## ლიტერატურა 
*Васильков Б. П. Систематическое описание видов и форм белого гриба. — Л.: „Наука»“, 1966.
*Ляхов П. Р. Энциклопедия грибов. — М.: ЭКСМО-Пресс, 2001. — С. 109. — 256 с. — ISBN 5-04-003208-0.
*Справочник-определитель: Грибы / отв. за выпуск Ю. Г. Хацкевич. — Мн.: Харвест, 2002. — С. 82. — 480 с. — 7000 экз. — ISBN 985-13-0913-3.
*Сержанина Г. И. Шляпочные грибы Белоруссии. — Минск: Наука и техника, 1984

## რესურსები ინტერნეტში 
*

## სქოლიო
კატეგორია:ბოლეტუსი
კატეგორია:საჭმელი სოკოები
ნომადი

**ნომადი** () — უბანი მანჰეტენზე (ნიუ-იორკი). მდებარეობს მედისონ-სკვეარის ჩრდილოეთ ისტორიულ უბანში.

სახელი NoMad, რომელიც გამოიყენება 1999 წლიდან, მომდინარეობს ტერიტორიის მდებარეობიდან და ნიშნავს „მედისონ-სკვეარ-პარკიდან ჩრდილოეთს“ („**No**rth of **Mad**ison Square Park“). სამხრეთიდან საზღვრავს 25-ე ქუჩა, ჩრდილოეთიდან — 29-ე ან 30-ე ქუჩა, დასავლეთიდან — მე-6 გამზირი, ხოლო აღმოსავლეთიდან — მედისონის ან ლექსინგტონის გამზირი. მიმდებარე უბნებია: ჩელსი (დასავლეთით), მიდტაუნი (ჩრდილო-დასავლეთით), მურეი-ჰილი (ჩრდილო-აღმოსავლეთით), როუზ-ჰილი (აღმოსავლეთით) და ფლეტაირონი (სამხრეთით).

## სქოლიო 
კატეგორია:მანჰეტენის უბნები
სსრ კავშირის საბჭოების VI ყრილობა

**სსრკ საბჭოების VI ყრილობა** () — სსრ კავშრის საბჭოების რიგით მეექვსე ყრილობა, მიმდინარეობდა 1931 წლის 8-17 მარტს მოსკოვში. ესწრებოდა 2403 დელეგატი მათ შორის 1570 გადამწყვეტი ხმით. სოციალური შემადგენლობა: მუშა 54,4%, გლეხი 25,6%, მოსამსახურე 20%. პარტიული შემადგენლობა: საკავშირო კპ(ბ) წევრი 72,8%, საკავშირო ალკკ წევრი 2,4%, უპარტიო 24,8%. წარმოდგენილი იყო 66 ეროვნება.

## ისტორია
დღის წესრიგი: სსრკ მთავრობის ანგარიში (ვ. მოლოტოვი); სსრკ მიწათმოქმედების სახალხო კომისარიატის, მარცვლეულისა და მეცხოველეობის საბჭოთა მეურნეობების ტრესტების მოხსენება საბჭოთა მეურნეობების მშენებლობის მოხსენების შესახებ (ი. იაკოვლევი); სსრკ მიწათმოქმედების სახალხო კომისარიატის, საკოლმეურნეო და სატრაქტორო ცენტრების საკოლმეურნეო ცენტრების შესახებ (ი. იაკოვლევი); სსრკ კონსტიტუციის საკითხები (ა. ენუქიძე); სსრკ ცაკის არჩევნები.

ყრილობამ მთლიანად მოიწონა საბჭოთა მთავრობის საგარეო და საშინაო პოლიტიკა. დაავალა საბჭოთა მთავრობას, განუხრელად განეგრძო მშვიდობის პოლიტიკა, განემტკიცებინა ურთიერთობა სხვა ქვეყნებთან; ამასთანავე, გაეთვალისწინებინა სამხედრო საშიშროების ზრდა და ყოველმხრივ აემაღლებინა ქვეყნის თავდაცვისუნარიანობა. ყრილობამ დიდი ყურადღება დაუთმო სოფლის მეურნეობის სოციალისტური გარდაქმნის საკითხებს. დადგენილებაში „საბჭოთა მეურნეობების მშენებლობის შესახებ“ ხაზგასმული იყო საბჭოთა მეურნეობების მსხვილი სანიმუშო მეურნეობების მნიშვნელობის შესახებ, რომელთაგანაც კოლმეურნეობები იღებდნენ სხვადასხვა სახის დახმარებას. დადგენილებაში „საკოლმეურნეო მშენებლობის შესახებ“ შეჯამებული იყო 1929-1930 წლების საკოლმეურნეო მოძრაობა და დაისახა ამოცანები კოლმეურნეობის ორგანიზაციასა და მუშაობაშ ნაკლულოვანებათა ლიკვიდაციის შესახებ. ყრილობამ აღნიშნა, რომ მოცემულ ეტაპზე საკოლმეურნეო მოძრაობის ძირითადი ფორმა იყო სასოფლო-სამეურნეო არტელი. მოწონებულ იქნა მთავრობის გადაწყვეტილება ოკრუგების ლიკვიდაციისა და რაიონების, როგორც სოციალისტური რეკონსტრუქციის ძირითადი რგოლის განმტკიცების შესახებ.

ყრილობამ აირჩია სსრკ-ის ცაკი. კავშირების საბჭში შევიდა 473 წევრი, ეროვნებათა საბჭოში — 138 წევრი.

## ლიტერატურა
*
ყაზდუ-ხევის ნამოსახლარი

**ყაზდუ-ხევის ნამოსახლარი** — არქეოლოგიური ძეგლი საგარეჯოს მუნიციპალიტეტის სოფელ თულარში.

ნამოსახლარი საბჭოთა ტოპო რუკებზე კ(ყ)აზდუ-ხევის სახელწოდებითა მოხსენიებული. ნამოსახლარი შემაღლებულ პლატოდან, მეანდრისავითაა გამოყოფილი და გაყურებს მშრალხევს. ის ორი ნაწილისგან შედგება: ერთი, უკიდურეს სამხრეთ-აღმოსავლეთი ნაწილი სავარაუდოდ ციტადელი უნდა ყოფილიყო. მას კარგად გამოხატული სათავდაცვო თხრილი შემოუყვება გარშემო და შიდა სივრცეშიც ნათლად ჩანს ნაგებობების კვალი. მისგან ჩრდილო-დასავლეთით, სათავდაცვო თხრილი გადაღმა ნამოსახლარი უბანია, რომელზეც ასევე კარგად ჩანს ნაგებობების ბუდობები.

## რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
ყარადელდაგის ნამოსახლარი

**ყარადელდაგის ნამოსახლარი** — არქეოლოგიური ძეგლი საგარეჯოს მუნიციპალიტეტის სოფელ ქეშალოში.

ნამოსახლარი ქედის აღმოსავლეთ-დასავლეთის ღერძზეა დამხრობილი. იმ ადგილს, სადაც ნამოსახლარია, საბჭოთა ტოპო რუკებზე კ(ყ)არადელდაგ ქვია. ამ ადგილიდან სრულად ჩანს მთლიანი ველი ჩრდილოეთისა და სამხრეთის მიმართულებით. ნამოსახლარი ქედის ჩრდილო, შედარებით ნაკლებად დამრეც ფერდზეა მოწყობილი. მას დასავლეთიდან, ჩრდილოეთის მიმართულებით აღმოსავლეთის კიდემდე აშკარად გამოხატული სათავდაცვო თხრილი შემოუყვება. სამხრეთის მხრიდან, როგორც ჩანს მისი ნაწილი ეროზიის შედეგადაა ჩამოშლილი. ნამოსახლარის შიგნით კარგად ჩანს ნაგებობების ჩაქცეული ბუდობები.

## რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
ჯაბრაილ ჰასანოვი

**ჯაბრაილ ჰასანოვი** (, დ. 24 თებერვალი, 1990, სუფარიბაღი, ასტარის რაიონი, ლენქორანის რეგიონი, აზერბაიჯანის სსრ, სსრკ) — აზერბაიჯანელი მოჭიდავე. ჭიდაობს თავისუფალი სტილის ჭიდაობას. ასპარეზობდა 66, 74 და 79 კგ წონით კატეგორიებში. არის ოლიმპიური თამაშებისა და მსოფლიო ჩემპიონატის ბრინჯაოს მედლის პრიზიორი. არის იასარ დოღუს გრან-პრის გამარჯვებული.

## კარიერა 
66 კგ წონით კატეგორიაში 2010 და 2011 წლებში მოიგო ევროპის ჩემპიონატი. 2010 წელს ფინალში დაამარცხა რუსი მაგომედმურად გაჯიევი. 2011 წელს კი ბულგარელი ლეონიდ ბაზანი გარდა ამ ორი ევროპის ჩემპიონობისა მოიპოვა ბრინჯაოს მედალი მსოფლიო ჩემპიონატზე. შემდეგ წელს, 2012 წლის ზაფხულის ოლიმპიურ თამაშებზე დაიკავა მეხუთე ადგილი. 2012 წლის ზაფხულის ოლიმპიურ თამაშებზე მომავალ ჩემპიონ ტატუშირო იონემიცუსთან ნახევარ-ფინალში დამარცხდა. მანამდე კი ლეონიდ ბაზანისა და ალი შაბანოვის დამარცხება მოახერხა. ამის შემდეგ ჰასანოვი გადაერთო რეპეშაჟში სადაც ბრინჯაოს მედლის ბრძოლაში ლივიან ლოპესთან დამარცხდა..

დაამთავრა აზერბაიჯანის სახელმწიფო სპორტის უნივერსიტეტი. 2000 წლიდან მისი მწვრთნელია ასლან აგაევი.

2013 წელს ზაფხულის უნივერსიადის ფინალში 74 კგ წონით კატეგორიაში დამარცხდა აფხაზური წარმოშობის რუს მოჭიდავე დენის ცარგუშისთან.

2015 წლის ივნისში მონაწილეობა მიიღო პირველ ევროპულ თამაშებზე სადაც წარადგენდა აზერბაიჯანს, თავისუფალ ჭიდაობაში, 74 კგ წონით კატეგორიაში და მოიპოვა ბრინჯაოს მედალი. მესამე ადგილისთვის ბრძოლაში დაამარცხა ბულგარელი კირილ ტერზიევი.

2016 წლის ოლიმპიურ თამაშებზე 74 კგ წონით კატეგორიაში მოიპოვა ბრინჯაოს მედალი. დაამარცხა კარლოს იზკუერიდო და იაკობ მაკარაშვილი. ნახევარფინალში დამარცხდა ანიუარ გედუიევთან. რეპეშაჟში დაამარცხა ბეკზოდ აბურახმანოვი და მოიპოვა ბრინჯაოს მედალი.  ჰასანოვმა შეხვედრა მინიმალური სხვაობით, 0-2 დათმო.

2019 წლის ჭიდაობის მსოფლიო ჩემპიონატზე გამოვიდა 79 კგ წონით კატეგორიაში. გავიდა ფინალში სადაც ჰასანოვი დამარცხდა კაილ დეიკთან და მოიპოვა ვერცხლის მედალი.

არის ევროპის ჩემპიონატის სამგზის ვერცხლის მედლის პრიზიორი. 2009 წელს 66 კგ წონით კატეგორიაში ფინალში უკრაინელ ანდრეი სტადნიკთან დამარცხდა. 2014 წელს 74 კგ წონით კატეგორიაში ფინალი რუს ანიუარ გუდიევთან დათმო. ორი წლის შემდეგ რიგაში გამართული ევროპის ჩემპიონატის ფინალში დამარცხდა თურქ სონერ დემირთაშთან.

## რესურსები ინტერნეტში
* Olympedia

## სქოლიო
კატეგორია:დაბადებული 24 თებერვალი
კატეგორია:დაბადებული 1990
კატეგორია:აზერბაიჯანელი მოჭიდავეები თავისუფალ სტილში
კატეგორია:ცოცხალი ადამიანები
ქეშალოს ნამოსახლარი

**ქეშალოს ნამოსახლარი** — არქეოლოგიური ძეგლი საგარეჯოს მუნიციპალიტეტის სოფელ ქეშალოში.

ნამოსახლარს დასავლეთიდან, ჩრდილო-დასავლეთიდან, ჩრდილოეთიდან სამი სათავდაცვო თხრილის, მკვეთრად გამოხატული კვალი ეტყობა. სამხრეთიდან და აღმოსავლეთიდან როგორც ჩანს ეროზიის შედეგად 2 თხრილის კვალი გამქრალია და მხოლოდ ბორცვის წვერზე ერთ-ერთი, ყველაზე მეტად გამოხატული და შემორჩენილი თხრილის კონტურები იკითხება. ბორცვის უკიდურესი ზედა ნაწილი 97x26 მეტრია. მასზე კარგად ჩანს ნაგებობების ბუდობები.

## რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
თორას ნამოსახლარი

**თორას ნამოსახლარი** —  არქეოლოგიური ძეგლი საგარეჯოს მუნიციპალიტეტის სოფელ ლამბალოში.

ნამოსახლარს ჩრდილოეთიდან, ჩრდილო-აღმოსავლეთიდან, აღმოსავლეთიდან და სამხრეთ-აღმოსავლეთიდან სამი სათავდაცვო თხრილი უნდა ქონოდა. სამხრეთ-დასავლეთიდან და დასავლეთიდან კი ერთი სათავდაცვო თხრილის კონტური ჩანს მკრთალად. სავარაუდოდ ვინაიდან ბორცვის ეს მხარე ყველაზე მეტადაა დაქანებული, ამ მხარეს სათავდაცვო თხრილის ნაწილი ეროზიის შედეგად უნდა იყოს ჩამოშლილი. ბორცვის თავზე სამოსახლო ნაწილი თითქოს ორად იყოფა. ყველაზე დიდი ნაწილი უკავია ბორცვის უკიდურეს შემაღლებას, ხოლო მისგან ჩრდილო-დასავლეთით ტერესასავით ოდნავ უფრო გამიჯნულია ცალკე უბანი. ბორცვის ჩრდილო-დასავლეთით, აღმოსავლეთით, სამხრეთ-აღმოსავლეთით და სამხრეთით სხივებად ეშვება ბუდობები, რომლებიც სავარაუდოდ ციტადელის გარეთ არსებული სამოსახლო უბნების, საცხოვრებელი ნაგებობების უნდა იყოს.

## რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
ივრის პირეთის ნამოსახლარი

**ივრის პირეთის ნამოსახლარი** —  არქეოლოგიური ძეგლი საგარეჯოს მუნიციპალიტეტის სოფელ კაზლარში.

ნამოსახლარი ორ ნაწილადაა გამიჯნული. ციტადელს გარშემო შემოუყვება სათავდაცვო თხრილი და მისი ნაწილი, ჩრდილო-დასავლეთის მხრიდან ნაწილობრივ ჩამოქცეულია ეროზიის შედეგად. სამხრეთ-აღმოსავლეთით, სათავდაცვო თხრილის მიღმა ჩანს ნამოსახლარის კვალი. თხრილიდან გამოკვეთილ არეალში და მისგან სამხრეთ-დასავლეთ ნამოსახლარზეც მკრთალად ჩანს ნაგებობების ბუდობები.

## რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
ადანასური

**ადანასური**, *მაღლარი* — ქართული აბორიგენული წითელყურძნიანი საღვინე ვაზის ჯიში იმერეთიდან.

ისევე, როგორც არაერთი ქართული ჯიში, ადანასურიც სავარაუდოდ მისი გამავრცელებლის სახელს ატარებს. ხოლო მეორე სახელწოდება — მაღლარი ყურძნის ფორმირების ტიპს გამოხატავს.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო ფორმის, ხუთნაკვეთიანი, იშვიათად სამნაკვეთიანი. ფოთლის ქვედა მხარე ქეჩისებრადაა შებუსული. ყვავილი ორსქესიანია. მტევანი საშუალო ზომისაა, კონუსური, იშვიათად ცილინდრულ-კონუსური ან ცილინდრული ფორმის, საშუალო სიკუმსის, მხრიანი. მარცვალი საშუალო ზომის აქვს, მომრგვალო, მუქი ლურჯი, ცვილისებრი ფიფქით სქლად დაფარული, კანი საშუალო სისქის და უხეშია. რბილობი წვნიანია, წვენი — შეუფერავი.

ადანასურს ახასიათებს საშუალო ან საშუალოზე ძლიერი ზრდა-განვითარება და მაღალი მოსავლიანობა. სრულ სიწიფეში სექტემბრის ბოლოს — ოქტომბრის დასაწყისში შედის. სავეგეტაციო პერიოდი კვირტის გაშლიდან სრულ სიმწიფემდე 166 დღეა. მტევნის წონა 120-125 გრამია, საჰექტარო მოსავლიანობა — 11.3-12.3 ტონა. ყურძნის სრული სიმწიფის პერიოდში მისი შაქრიანობა აღწევს 21.6-23.1%-ს, ხოლო მჟავიანობა — 8-10 გ/ლ-ს.

მიიღება სუფრის წითელი ღვინო, რომელიც ხაისათდება დაბალექსტრაქტულობითა და სასიამოვნო გემოთი.

## ლიტერატურა
*
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 10

კატეგორია:იმერეთის ვაზის ჯიშები
კატეგორია:ვაზის წითელყურძნიანი საღვინე ქართული ჯიშები
ცხვედიანის თეთრა

**ცხვედიანის თეთრა**, *ცხვედიანის თეთრი* — ქართული აბორიგენული თეთრყურძნიანი საღვინე ვაზის ჯიში ლეჩხუმიდან.

ჯიში მისი გამავრცელებლის სახელს ატარებს.

## ბოტანიკური აღწერა
ზრდასრული ფოთოლი დიდი ზომისაა, ოვალური ან თითქმის მრგვალი ფორმის, სამ-ხუთნაკვთიანი. ფოთლის ქვედა მხარე თითქმის შეუბუსავია, აქა-იქ ოდნავ შეიმჩნევა თხელი აბლაბუდისებრი შებუსვა. ყვავილი ორსქესიანია. მტევანი საშუალო ზომისაა, კონუსური ან ცილინდრულ-კონუსური ფორმის, საკმაოდ გრძელფრთიანია, საშუალო სიკუმსის. მარცვალი საშუალო სიდიდისაა, მომრგვალო ან თითქმის ოვალური, მწვანე-მოყვითალო ელფერით, მიხაკისფერი წინწკლებით. თხელკანიანია, საკმაოდ გამოხატული ცვილისებრი ნაფიფქით. რბილობი წვნიანია.

ცხვედიანის თეთრა საშუალოზე ძლიერი ზრდით გამოირჩევა. სავეგეტაციო პერიოდი კვირტის გაშლიდან დამწიფებამდე 154 დღეა, სრულ სიმწიფეში სექტემბრის მეორე ნახევრიდან შედის. მტევნის საშუალო წონა 150-185 გრამია, საჰექტარო მოსავლიანობა კი 10.6-12.8 ტონა. ყურძნის სრული სიმწიფის პერიოდში მისი შაქრიანობა აღწევს 22-23%-ს, ხოლო მჟავიანობა — 6.5-7 გ/ლ-ს.

ცხვედიანის თეთრასგან მზადდება მსუბუქი და საშუალო ხარისხის სუფრის თეთრი, მშრალი ღვინო.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 461
*

კატეგორია:ლეჩხუმის ვაზის ჯიშები
კატეგორია:ვაზის თეთრყურძნიანი საღვინე ქართული ჯიშები
იუსრა მარდინი

**იუსრა მარდინი** (; დ. 5 მარტი, 1998) — სირიელი მოცურავე. ამჟამად ცხოვრობს ჰამბურგში. 2016 წლის ზაფხულის ოლიმპიური თამაშებზე იყო ლტოლვილთა ოლიმპიური გუნდის წევრი და მედროშე. 2017 წლის 27 აპრილს დანიშნული იქნა გაეროს ლტოლვილთა უმაღლესი კომისარიატის კეთილი ნების ელჩად. ასევე მიიღო მონაწილეობა 2020 წლის ზაფხულის ოლიმპიურ თამაშებზე სადაც კვლავ ლტოლვილთა ოლიმპიური გუნდის სახელით გამოვიდა.

## სქოლიო
კატეგორია:სირიელი მოცურავეები
კატეგორია:ცოცხალი ადამიანები
კურკენა

**კურკენა**, *კურკიანი* — ქართული აბორიგენული თეთრყურძნიანი საღვინე ვაზის ჯიში კახეთიდან.

სახელწოდება მიღებული აქვს მარცვალში წიპწების (კურკების) სიმრავლის გამო. მისი გავრცელების მცირე არეალი კახეთის რეგიონით შემოიფარგლება.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო, ოდნავ ოვალური ფორმისკენ გადახრილი, ხუთნაკვთიანია, იშვიათად სამნაკვთიანი ფოთლებიც გვხვდება. ფოთლის ქვედა მხარის შებუსვა თხელი აბლაბუდისებრია. აბლაბუდის ქვეშ მოფენილია ჯაგრისებრი შებუსვა. ყვავილი ორსქესიანია. მტევანი საშუალო ზომის და კონუსური ან ცილინდრულ-კონუსური ფორმისაა, იშვიათად ვხვდებით დატოტვილ, განიერ კონუსისებრ მტევნებსაც. მტევანი ძირითადად საშუალო სიმკვრივისაა, გვხვდება მეჩხერიც. მარცვალი საშუალო ზომისაა, მომრგვალო, ოდნავ ოვალური ფორმისკენ გადახრილი, მომწვანო-მოყვითალო, ოდნავ მონაცრისფრო იერით. კანი თხელი აქვს, ცვილისებრი ფიფქით საშუალოდ დაფარული. რბილობი წვნიანი და წყალწყალაა, სუსტად გამოხატული ჯიშური არომატით. მარცვალში 3-დან 6-მდე წიპწაა.

კურკენა საშუალო ზრდისაა. სავეგეტაციო პერიოდი 137-დან 164 დღემდე მერყეობს. მტევნის საშუალო წონა 120-250 გრამია. საჰექტარო მოსავლიანობა დაახლოებით 6.0-8.0 ტონაა. ყურძნის სრული სიმწიფის პერიოდში მისი შაქრიანობა აღწევს 20-22%-ს, მჟავიანობა — 7.3-8.0 გ/ლ-ს.

კურკენას ყურძენი ძირითადად სუფრის ღვინოს იძლევა. ახასიათებს საშუალო სხეული, დაბალი ალკოპოლურობა, საკმაოდ განვითარებული ჯიშური არომატი და ხალისიანი სიმჟავე. გამოიყენება სხვა ჯიშებთან ერთად თეთრი მშრალი ღვინის დასამზადებლად და სასუფრე ყურძნად.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 201-202
*

კატეგორია:კახეთის ვაზის ჯიშები
კატეგორია:ვაზის თეთრყურძნიანი საღვინე ქართული ჯიშები
მხარგრძელი (ვაზის ჯიში)

**მხარგრძელი** — ქართული აბორიგენული თეთრყურძნიანი საღვინე ვაზის ჯიში კახეთიდან.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო, ზოგჯერ მოოვალო ფორმის, ხუთნაკვთიანი. ფოთლის ქვედა მხარის შებუსვა საშუალო სისქის აბლაბუდისებრ-ჯაგრისებრია. ყვავილი მდედრობითი სქესისაა. მხარგრძელის მტევანი გრძელი ან საშუალოზე გრძელია (16-დან 40 სანტიმეტრამდე, სიგანე 14 სმ.), კონუსური ფორმის, ხშირად დატოტვილი და მხრიანი. მეჩხერია, ზოგჯერ ძალიან მეჩხერი. მარცვალი საშუალო ზომისაა, მომრგვალო, ზოგჯერ მოოვალურო, მომწვანო-მოყვითალო ელფერის, ცვილისებრი ფიფქით ოდნავ დაფარული. კანი თხელი და საკმაოდ მკვრივი აქვს^ რბილობი საშუალო სიმკვრივის, მდნარი, ჰარმონიული, სასიამოვნო გემოთი და სუსტად გამოხატული ჯიშური არომატით.

მხარგრძელი საშუალო ზრდისაა. სავეგეტაციო პერიოდი 136-176 დღეა. სავეგეტაციო პერიოდი კვირტის გაშლიდან სრულ სიმწიფემდე 150 დღეა. მტევნის წონა 80-დან 228 გრამამდე მერყეობს, საჰექტარო მოსავლიანობა 7.0-8.0 ტონაა. ყურძნის სრული სიმწიფის პერიოდში მისი შაქრიანობა აღწევს 18-23.0%-ს, ხოლო მჟავიანობა — 6-9 გ/ლ-ს.

ჯიშური სუფრის ღვინო საშუალო ხარისხისაა. მხარგრძელისგან მიიღება გაცილებით უკეთესი ხარისხის ევროპული ტიპის სუფრის თეთრი მშრალი ღვინო, რომელიც ღია ჩალისფერია, სუსტი ჯიშური არომატითა და ნაზი გემოთი.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 274

## რესურსები ინტერნეტში
*

კატეგორია:კახეთის ვაზის ჯიშები
კატეგორია:ვაზის თეთრყურძნიანი საღვინე ქართული ჯიშები
ჯენი (მომღერალი)

**ჯენი კიმი** (; დ. 16 იანვარი, 1996), ცნობილი როგორც **ჯენი** — სამხრეთკორეელი მომღერალი, რეპერი და მსახიობი. დაიბადა და გაიზარდა სამხრეთ კორეაში. 8 წლის ასაკიდან ხუთი წლის განმავლობაში სწავლობდა ახალ ზელანდიაში. ამის შემდეგ 2010 წელს დაბრუნდა სამხრეთ კორეაში. 2016 წლის აგვისტოში შედგა მისი დებიუტი გოგონათა ჯგუფში Blackpink. 2018 წლის ნოემბერში შედგა მისი სოლო დებიუტი სინგლით „Solo“. სიმღერამ დიდი კომერციული წარმატება მოიპოვა საერთაშორისო მასშტაბით და მოახერხა Gaon Digital Chart-სა და Billboard-ის ჩარტებში ერთ-ერთი წამყვანი ადგილის დაკავება. 2023 წელს ჯენი პირველად გამოჩნდა როგორც მსახიობი, სასცენო სახელით „ჯენი რუბი ჯეინი“, HBO-ს სერიალში „კერპი“.

ჯენის 2023 წლის სინგლმა „You & Me“ მიაღწია პირველ ადგილს *Billboard* Global Excl. U.S.-ში, აშშ-სა და სამხრეთ კორეის საუკეთესო ხუთეულში და იქცა კორეელი ქალი შემსრულებლის პირველ სიმღერად, რომელიც მოხვდა UK Singles Downloads Chart-ში. 2023 წლის ნოემბერში ჯენიმ დააარსა საკუთარი ლეიბლი Odd Atelier.

## რესურსები ინტერნეტში
* YG Entertainment 
* 
* 

## სქოლიო
კატეგორია:კორეელი მომღერლები
კატეგორია:ბრიტანეთის იმპერიის ორდენის წევრები
კატეგორია:ცოცხალი ადამიანები
სსრ კავშირის საბჭოების VII ყრილობა

**სსრკ საბჭოების VII ყრილობა** () — სსრ კავშრის საბჭოების რიგით მეშვიდე  ყრილობა, მიმდინარეობდა 1935 წლის 28 იანვარი - 6 თებერვალს მოსკოვში. ესწრებოდა 2022 დელეგატი გადამწყვეტი ხმით (მათ შორის: 940 მუშა, 473 გლეხი, 609 მოსამსახურე) და 540 სათათბირო ხმით. პარტიული შემადგენლობა: 1498 კომუნისტი, 99 კომკავშირელი, 425 უპარტიო.

## ისტორია
დღის წესრიგი: სსრკ მთავრობის ანგარიში (ვ. მოლოტოვი); მძიმე მრეწველობის სახალხო კომისარიატის ანგარიში (გ. ორჯონიკიძე); მეცხოველეობის განმტკიცებისა და განვითარების ღონისძიებათა შესახებ (მ. ჩერნოვი და მ. კალმანოვიჩი); მოხსენება საკონსტიტუციო საკითხებზე (ა. ენუქიძე); სსრკ კონსტიტუციაში ზოგიერთი ცვლილებების შეტანის შესახებ (ვ. მოლოტოვი); სსრკ ცაკის არჩევნები.

საანგარიშო მოხსენებაში შეჯამებული იყო სოციალისტური მშენებლობის შედეგები, განისაზღვრა მისი შემდგომი პერსპექტივები. ერთხმად აღიარეს, რომ სსრკ სახალხო მეურნეობაში სოციალისტური წყობა გაბატონდა. ყრილობამ მოიწონა საბჭოთა მთავრობის საგარეო და საშინაო პოლიტიკა. მძიმე მრეწველობის სახალხო კომისარიატის მოხსენებაში აღნიშნული იყო, რომ I ხუთწლედის გეგმების წარმატებით შესრულებამ განსაზღვრა სსრკ ინდუსტრიული სიმძლავრის შემდგომი ზრდა. შეიქმნა მრეწველობის ახალი დარგები. ყრილობამ მიიღო ვრცელი დადგენილება მეცხოველეობის განმტკიცებისა და განვითარების შესახებ. მოხსენებაში საკონსტიტუციო საკითხებზე მითითებული იყო 1924 წლის კონსტიტუციაში ზოგიერთი ცვლილების შეტანის აუცილებლობა. 1935 წლის 1 თებერვალს გამართულმა საკავშირო კპ(ბ) ცკ-ის პლენუმმა გამოთქვა მოსაზრება საარჩევნო სისტემის შემდგომი დემოკრატიზაციის, სსრკ-ში კლასობრივი ძალების მდგომარეობასთან კონსტისტუციის შესაბამისობაში მოყვანის შესახებ. დიდი პოლიტიკური მნიშვნელობა ჰქონდა ყრილობის გადაწყვეტილებას საარჩევნო სისტემის შემდგომი დემოკრატიზაციის შესახებ. ყრილობამ დაავალა სსრკ ცაკს აერჩიათ საკონსტიტუციო კომისია.

ყრილობამ აირჩია სსრკ-ის ცაკი. კავშირების საბჭოში შევიდა 607 წევრი, ეროვნებათა საბჭოში — 150 წევრი.

## ლიტერატურა
*
უბაკლური

**უბაკლური**, *ობაყლური* — ქართული აბორიგენული თეთრყურძნიანი სასუფრე და საღვინე ვაზის ჯიში კახეთიდან.

ივანე ჯავახიშვილის მოსაზრებით, წარმოშობილი უნდა იყოს სიღნაღის რაიონიდან. სიღნაღში არის ადგილი, რომელსაც „ობაყალს“ ეძახიან და სადაც ვენახებია გაშენებული. ჯიშიც ამ ადგილიდან უნდა იყოს გავრცელებული და სახელწოდებაც ადგილის მიხედვით უნდა პქონდეს შერქმეული.

ძველად უბაკლური კახეთში ფართოდ ყოფილა ცნობილი.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო, უმნიშვნელოდაა გადახრილი ოვალური ფორმისკენ. ხუთნაკვთიანია, ზოგჯერ სამნაკვთიანი. ფოთლის ქვედა მხარე დაფარულია საშუალო სისქის აბლაბუდისებრ, თხელი ჯაგრისებრი შებუსვით. ყვავილი ორსქესიანია. მტევანი საშუალო ზომისაა, განივკონუსური, დატოტვილი, ზოგჯერ ცილინდრულ-კონუსური ფორმის, ხანდახან უფორმო მტევნებიც გვსვდება. აღნაგობით კუმსია ან ძალიან კუმსი. მარცვალი საშუალო ზომისაა, მომრგვალო, ზოგჯერ მოოვალურო. მომწვანო-მოყვითალო ფერის. რბილობი საშუალო სიმკვრივისაა და მდნარი, გემო სასიამოვნო აქვს, ჰარმონიული, კარგად გამოხატული ჯიშური არომატით, რომელშიც სუსტად შეიმჩნევა მუსკატური გემო. უბაკლური ერთადერთი ქართული ჯიშია, რომელსაც სიმწიფეში მუსკატის გემო აქვს.

საშუალო ზრდისა და უხვმოსავლიანია. სავეგეტაციო პერიოდი კვირტის გაშლიდან სრულ სიმწიფემდე 150-157 დღეა. სრულ სიმწიფეში სექტემბრის მეორე ნახევრიდან შედის. მტევნის წონა 100-350 გრამია, საჰექტარო მოსავლიანობა კი 6.0-10.0 ტონა. ყურძნის სრული სიმწიფის პერიოდში მისი შაქრიანობა აღწევს 18-21%-ს, ხოლო მჟავიანობა — 7-8 გ/ლ-ს.

გამოიყენება სუფრის თეთრი, მშრალი ღვინის დასამზადებლად. მისი ყურძნისგან ცალკე დაყენებული ღვინო საშუალოზე მაღალი ღირსებისაა ჩალისფერი, საშუალოსხეულიანი, ნაზი და ჰარმონიული გემოთი და ჯიშური არომატით. გამოიყენება სასუფრე ყურძნადაც.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 361

## რესურსები ინტერნეტში
*

კატეგორია:კახეთის ვაზის ჯიშები
კატეგორია:ვაზის თეთრყურძნიანი სასუფრე ქართული ჯიშები
კატეგორია:ვაზის თეთრყურძნიანი საღვინე ქართული ჯიშები
სსრ კავშირის საბჭოების VIII ყრილობა

**სსრკ საბჭოების VIII (საგანგებო) ყრილობა** () — სსრ კავშრის საბჭოების რიგით მეშვიდე  ყრილობა, მიმდინარეობდა 1936 წლის 25 ნოემბერი - 5 დეკემბერს მოსკოვში. ესწრებოდა 2016 დელეგატი გადამწყვეტი ხმით. სოციალური შემადგენლობა: მუშა 42%, გლეხი 40%, მოსამსახურე 18%. პარტიული შემადგენლობა: კომუნისტი 72%, უპარტიო 28%. წარმოდგენილი იყო 63 ეროვნება.

## ისტორია
ყრილობა მოიწვიეს სსრკ ახალი კონსტიტუციის პროექტის განსახილველად და დასამტკიცებლად, რომელიც წარმოადგინა 1935 წლის 6 თებერვალს საბჭოების VII ყრილობის მიერ არჩეულმა სსრკ ცაკის საკონსტიტუციო კომისიამ. ჯერ კიდევ 1936 წლის 11 ივნისს ახალი კონსტიტუციის პროექტი მოიწონა სსრკ ცაკმა და გამოქვეყნდა სახალხო განხილვისათვის. ყრილობაზე სსრკ ახალი კონსტიტუციის პროექტის შესახებ მოხსენებით გამოვიდა ი. სტალინი. მოხსენებაში მოცემული იყო იმ ძირეულ ცვლილებათა ანალიზი, რომელიც მოხდა ქვეყნის საზოგადოებრივ-პოლიტიკურ ცხოვრებაში 1924 წლის შემდეგ (სსრკ I კონსტიტუციის მიღებიდან), ეკონომიკაში განმტკიცდა მეურნეობის სოციალისტური სისტემა. შეიცვალა არა მარტო საზოგადოების კლასობრივი სტრუქტურა, არამედ მუშათა კლასის, გლეხობისა და ინტელიგენციის სოციალისტური ბუნება. ყველა ეს და სხვა მრავალი აისახა სსრკ ახალ კონსტიტუციაში.

ყრილობამ ძირითადად მოიწონა და მიიღო სსრკ კონსტიტუციის პროექტი იმ დამატებითა და შესწორებატა განსახილველად, რომლებიც გამოითქვა როგორც საყოველთაო-სახალხო განხილვის, ისე ყრილობის მუშაობის დროს, და საბოლოო ტექსტის დასადგენად შეიქმნა სარედაქციო კომისია 220 კაცის შემადგენლობით (თავმჯდომარე ი. სტალინი). 1936 წლის 5 დეკემბერს ყრილობამ ერთხმად დაამტკიცა სსრკ ახალი კონსტიტუციის საბოლოო ტექსტი, რომელიც წარმოადგინა სარედაქციო კომისიამ. ეს კონსტიტუცია მოქმედებდა 1977 წლის ოქტომბრამდე, სსრკ ახალი კონსტიტუციის მიღებამდე.

## ლიტერატურა
*
სსრ კავშირის ცენტრალური აღმასრულებელი კომიტეტი

**სსრ კავშირის ცენტრალური აღმასრულებელი კომიტეტი**, ***სსრკ ცაკი*** () — სსრკ 1924 წლის კონსტიტუციის მიხედვით (სსრკ 1936 წლის კონსტიტუციის მიღებამდე), სახელმწიფო ხელისუფლების უმაღლესი ორგანო სრულიად საკავშირო საბჭოების ყრილობათა შუა პერიოდში. 

სსრკ ცაკი მთელი თავისი საქმიანობისათვის პასუხისმგებელი იყო საბჭოების საკავშირო ყრილობების წინაშე. იგი 2 თანასწორუფლებიანი პალატისაგან შედგებოდა: კავშირის საბჭო, რომელსაც ირჩევდა საბჭოების ყრილობა მოკავშირე რესპუბლიკების წარმომადგენელთაგან თითოეულის მოსახლეობის პროპორციულად და ეროვნებათა საბჭო, რომელიც იქმნებოდა ყოველი მოკავშრე და ავტონომიური რესსპუბლიკის 5-5 და ავტონომიური ოლქის თითო წარმომადგენელისაგან. სსრკ ცაკი სესიებზე იკრიბებოდა (სესიათა შუა პერიოდში უმაღლესი სახელმწიფო ხელისუფლება ეკუთვნოდა ცაკის პრეზიდიუმს). იგი ახორციელებდა საკანონმდებლო, განმკარგულებელ, აღმასრულებელ და საკონტროლო ფუნქციებს. სსრკ ცაკის კომპეტენციაში შედიოდა საბჭოების ყრილობების მოწვევა, მის წინაშე ანგარიშვალდებული ორგანოების ხელმძღვანელობა, სსრკ სახკომსაბჭოს შექმნა, კოდექსების, დეკრეტების, დადგენილებების გამოცემა. სსრკ ცაკის აქტები შესასრულებლად სავალდებულო იყო ქვეყნის მთელ ტერიტორიაზე.

## ლიტერატურა
კატეგორია:ცენტრალური აღმასრულებელი კომიტეტი
კატეგორია:ორგანიზაციები ანბანის მიხედვით
აიან ბაბაკიშიევა

**აიან ბაბაკაშიევა** (; დ. 12 აპრილი, 1989, განჯა, აზერბაიჯანის სსრ) — აზერბაიჯანელი მომღერალი და მსახიობი.

## ადრეული წლები
აიან ბაბაკიშიევა დაიბადა მთის ებრაელების ოჯახში. დაიბადა 1989 წელს განჯაში, აზერბაიჯანის სსრ-ში. აიანს ჰყავს ერთი ძმა.

აიანმა ადრეული ასაკიდან ისწავლა ფორტეპიანოზე დაკვრა. მალევე იგი ჩაირიცხა მუსიკალურ სკოლაში ფორტეპიანოს შესასწავლად. აიანმა მშობლიურ ქალაქ [განჯაში ჯალალ ფაშაიეს სახელობის N39 საშუალო სკოლა. ჯერ კიდევ სკოლაში სწავლის პერიოდში იყო სოლისტი როგორც სკოლის გუნდში, ასევე მუსიკალური სკოლის გუნდში. ამის წყალობით ბავშვობის პერიოდშივე მოუწია არაერთ კონკურსზე გასვლა.

## მუსიკალური კარიერა
ბაბაკიშიევა პოპ ჟანრის მომღერალია. მისი მუსიკალური კარიერა 2006 წელს დაიწყო. როდესაც ელჩინ იმანოვთან ერთად ჩაწერა სიმღერა „Senin Xatirine“. 2008 წლის ნოემბერში გამოუშვა პირველი EP, „Yağış“ (წვიმა). სიმღერამ აზერბაიჯანში დიდი პოპულარობა მოუტანა და რამდენიმე კვირის განმავლობაში ლიდერობდა აზერბაიჯანის მუსიკალურ რადიო ჩარტებში.  ასეთი წარამტების შედეგად 2009 წელს ბაქოს კულტურისა და ტურიზმის დეპარტამენტის მიერ დაჯილოდებული იქნა „წლის ყველაზე პროდუქტიული მომღერლის“ ჯილდოთი. მან გამოუშვა კამალადინ ჰეიდაროვის სიმღერის „Nigaranam“, ჯუჰურენოვანი ვერსია. ტექსტი დიმიტრი რახანაევმა თარგმნა. ამ ყველაფრით ბაბაკიშიევა გახდა პირველი პროფესიონალური მომღერალი რომელმაც ჩაწერა სიმღერა ამ ენაზე „Dule e pese“. მისი მუსიკალური რეპერტუარი მოიცავს აზერბაიჯანულ, ჯუჰურ, ებრაულ, თურქულ და რუსულ ენებს. 2008 წელს მონაწილეობა მიიღო ფილმში „Tanrıverdinin nağılı“, სადაც შეასრულა ქემერის როლი. 2013 წელს მისი და ნადირ გაფარზადეს დუეტი იყო ერთ-ერთი ყველაზე მოსმენადი სიმღერა აზერბაიჯანში.

## პირადი ცხოვრება
მას ჰქონდა 7 წლიანი ურთიერთობა აზერბაიჯანელ ძიუდოისტ და აზერბაიჯანის ტაეკვანდოს ფედერაციის ვიცე-პრეზიდენტ, ფუზული მუსაევთან. 2013 წელს მათ შეეძინათ ქალიშვილი, სელენა. მას შემდეგ რაც წყვილი დაშორდა, მუსაევმა ბავშვი არ აღიარა. და მიმართა ყველა ხერხს ბაბაკიშიევას ტელევიზიებიდან აკრძალვის, ჩამოშორების მიზნით. დაშორების შემდეგ ბაბაკიშიევა თურქეთში წავიდა, საიდანაც 3 წლის შემდეგ აზერბაიჯანში დაბრუნდა და გამოუშვა ალბომი „Gorxuram Gecelerden“.

## დისკოგრაფია
**Senin Xatirine* (2006)
**Yağış* (2008)
**Ya Ona Dön, Ya Meni Sev* (2013)
**Gorxuram Gecelerden* (2016)
**Menim Üreym* (2019)
**Senin Üçün*  (2020) (EP)
**Yuxunda Ayan Olum* (2020)
**Ah Necedir Seninçün* (2021)

## რესურსები ინტერნეტში
* 

## სქოლიო
კატეგორია:აზერბაიჯანელი ქალი მომღერლები
კატეგორია:აზერბაიჯანელი მსახიობები
ტაბიძისეული

**ტაბიძისეული** — ქართული თეთრყურძნიანი სელექციური საღვინე ვაზის ჯიში. 

გამოყვანილია მებაღეობა-მევენახეობისა და მეღვინეობის სამეცნიერო-კვლევით ინსტიტუტში დიმიტრი ტაბიძის მიერ. მშობელ წყვილებად გამოყენებულია საფენა და ხიხვი.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო, ხუთნაკვთიანი. ფოთლის ქვედა მხარე დაფარულია ხშირი აბლაბუდისებრი შებუსვით. ყვავილი ორსქესიანია. მტევანი საშუალო ზომისაა, კონუსური ან ცილინდრულ-კონუსური ფორმის, ზოგჯერ ფრთიანი, საშუალო სიკუმსის. მარცვალი საშუალო ზომისაა, მომრგვალო ან ოდნავ ოვალური ფორმის. სრულ სიმწიფეში მოყვითალო, ქარვისფერი ელფერით, ცვილისებრი ნაფიფქით საშუალოდაა დაფარული. კანი საშუალო სისქის და საშუალო სიმკვრივისაა, რბილობი ხორციანი და წვნიანია, სასიამოვნო გემოთი.

გავრცელებულია შერეული სახით ყვარლის მუნიციპალიტეტის ვენახებში. სელექციურად სუფთა ნარგაობის სახით დაცულია ჯიღაურას ექსპერიმენტულ ბაზაზე. გამოიყენება სუფრის თეთრი მშრალი ღვინის დასამზადებლად. ღვინო ხასიათდება მინდვრის ყვავილების არომატებით.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 558

## რესურსები ინტერნეტში
*

კატეგორია:ვაზის თეთრყურძნიანი სელექციური საღვინე ქართული ჯიშები
რქაწითელი ვარდისფერი

**რქაწითელი ვარდისფერი** — ქართული აბორიგენული ვარდისფერყურძნიანი საღვინე ვაზის ჯიში კახეთიდან.

რქაწითელი ვარდისფერი არის რქაწითელის ბიოტიპი, კვირტული ვარიაცია. გამოავლინა მეცნიერმა ვასილ ლოლაძემ 1948 წელს. გავრცელებულია. გურჯაანის, თელავის, ლაგოდეხისა და ახმეტის მუნიციპალიტეტებში.

## ბოტანიკური აღწერა
ზრდასრული ფოთოლი საშუალოზე დიდია, მომრგვალო ან ოდნავ ოვალური, სამ-ხუთნაკვთიანი. ფოთლის ქვედა მხარე აბლაბუდისებრად თხლადაა შებუსული. ყვავილი ორსქესიანია, მტევანი საშუალო ან საშუალოზე დიდი ზომისაა, ცილინდრულ-კონუსური, იშვიათად ცილინდრული ფორმის, ფრთიანი, საშუალო სიკუმსის. მარცვალი საშუალო ან დიდი ზომისაა, ოვალური, იშვიათად მომრგვალო, ვარდისფერი. კანი საშუალო სისქის აქვს. რბილობი ხორციანი და წვნიანია, სასიამოვნო ჰარმონიული გემოთი.

რქაწითელი ვარდისფერი საშუალო და საშუალოზე ძლიერი ზრდისა და უხვმოსავლიანია. სრულ სიმწიფეში სექტემბრის ბოლოს შედის. სავეგეტაციო პერიოდის ხანგრძლივობა 155-165 დღეა. ერთი მტევნის წონა 240-350 გრამია, საჰექტარო მოსავლიაობა კი 7.0-12.0 ტონა. ვაზს შაქრის დაგროვების დიდი უნარი გააჩნია. ყურძნის სრული სიმწიფის პერიოდში მისი შაქრიანობა აღწევს 20-24%-ს, ხოლო მჟავიანობა — 6-7 გ/ლ-ს.

ვარდისფერი რქაწითელი მაღალხარისხიანი სუფრის, მშრალი თეთრი და ვარდისფერი სადესერტო ღვინის მომცემი ჯიშია.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 316

## რესურსები ინტერნეტში
*

კატეგორია:კახეთის ვაზის ჯიშები
კატეგორია:ვაზის ვარდისფერყურძნიანი საღვინე ქართული ჯიშები